
ŠAKIŲ RAJONO SAVIVALDYBĖS TARYBA

SPRENDIMAS

DĖL PRITARIMO SUTARTIMS

2010 m. rugpjūčio 26 d. Nr. T-258 

Šakiai


Rajono savivaldybės taryba, vadovaudamasi rajono savivaldybės tarybos 2004 m. sausio 29 d. sprendimu Nr.T-15 patvirtintos sutarčių rengimo, pasirašymo ir tvirtinimo tvarkos 3.3 p.,  n u s p r e n d ž i a,


pritarti sutartims, sudarytoms tarp rajono savivaldybės administracijos, atstovaujamos direktoriaus Juozo Puodžiukaičio, ir:

1. UAB ,,Šilutės polderiai”, atstovaujamos direktoriaus Rimanto Liatuko, dėl griovių kraštų, šlaitų ir dugno šienavimo bei griovių priežiūros darbų atlikimo.  Sutarties suma 142500,00 (vienas šimtas keturiasdešimt du tūkstančiai penki šimtai) litų.

2. UAB ,,Gemesta”, atstovaujamos direktoriaus Arvydo Macijausko, dėl avarinių gedimų valstybei priklausančiuose drenažo rinktuvuose ir hidrotechniniuose statiniuose remonto darbų atlikimo. Sutarties suma 68417,00 (šešiasdešimt aštuoni tūkstančiai keturi šimtai septyniolika) litų.


3. UAB ,,Hidrokesta“, atstovaujamos direktoriaus Valdo Savukaičio, dėl Šakių rajono Totorviečių užtvankos, Nopaičio ir Nenupės sausinimo sistemos griovių bei jų hidrotechninių statinių remonto ir rekonstrukcijos atlikimo. Sutarties suma 1 048 608,00 (vienas milijonas keturiasdešimt aštuoni tūkstančiai šeši šimtai aštuoni) litai.

